Document ID: 31993R1594

ΚΑΝΟΝΙΣΜΟΣ (ΕΟΚ) αριθ. 1594/93 ΤΗΣ ΕΠΙΤΡΟΠΗΣ της 24ης Ιουνίου 1993 για την τροποποίηση του κανονισμού (ΕΟΚ) αριθ. 1349/93 για τις λεπτομέρειες εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας, Τσεχικής Δημοκρατίας και Σλοβακικής Δημοκρατίας και περί καθορισμού των ελαχίστων τιμών κατά την εισαγωγή, που εφαρμόζονται έως τις 31 Μαΐου 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1333/92 του Συμβουλίου της 18ης Μαΐου 1992 για το καθεστώς της ελάχιστης τιμής κατά την εισαγωγή για ορισμένα κόκκινα φρούτα, καταγωγής Ουγγαρίας, Πολωνίας και Τσεχοσλοβακίας (1), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 1349/93 της Επιτροπής (2) έχει καθορίσει στο άρθρο 3 τα κριτήρια εξακριβώσεως της τηρήσεως της ελάχιστης τιμής κατά την εξαγωγή- ότι για να εξασφαλισθεί η ταυτόσημη ανάγνωση της ετικέτας στο δεύτερο κριτήριο σε όλες τις γλώσσες της Κοινότητας, πρέπει να αντικατασταθεί ο όρος "δεκαπενθήμερο" από τους όρους "περίοδο δύο εβδομάδων"-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών και Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 δεύτερη περίπτωση του κανονισμού (ΕΟΚ) αριθ. 1349/93, ο όρος "δεκαπενθήμερο" αντικαθίσταται από τους όρους "περίοδο δύο εβδομάδων".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1993.

Labels: 2
18
17